S'OBRI EL TERMINI DE SOL·LICITUDS PER A LA DIPU ET BECA 2015
21 de Mayo de 2015

del 20 de maig al 9 de juny -inclusivament-

Els estudiants interessats a participar en la selecció de personal becari per a l’Ajuntament de l’Eliana, a través del programa ‘La Dipu et Beca 2015’, poden presentar la seua sol·licitud fins al 9 de juny de 2015 -inclusivament- per a optar a les 27 beques assignades al municipi.

L’objectiu d’aquest programa és la formació dels joves en l’àmbit local mitjançant l’aplicació pràctica dels coneixements adquirits al llarg del curs acadèmic.

El desenvolupament de les beques tindrà lloc durant els mesos de juliol i agost i la dedicació de les persones destinatàries serà, com a mínim, de 20 hores setmanals. La dotació bruta mensual per les persones beneficiàries ascendeix a 500€ bruts mensuals.

La subvenció que concedeix la Diputació sufraga el 80% de la dotació mensual bruta de la beca a percebre pel becari, l’Ajuntament de l’Eliana aporta la resta.

Tota la informació està disponible en el Tauler d’Edictes de l’Ajuntament de l’Eliana, en la pàgina web municipal www.leliana.es i en l’Agència d’Ocupació i Desenvolupament Local (AODL).